stanford-oval/wikipedia huggingface dataset:
גירלז ג'נריישן
היסטוריה > יציאת הבכורה והאלבום הראשון

חברות הלהקה עסקו במשחק, בדוגמנות ובתקליטנות לפני הקמת הלהקה[דרוש מקור].
ב-19 ביולי 2007 הופיעה גירלז ג׳נריישן לראשונה ב- !M Countdown עם השיר Into the New World, שהפך בסופו של דבר לסינגל הראשון שלהן. ב-5 באוגוסט 2007 הופיעה הלהקה לראשונה כשביצעה את הסינגל בתוכנית "Inkigayo". ב-11 באוקטובר 2007 הסינגל הגיע למקום הראשון ב-M!Countdown.
במהלך יציאת הבכורה שלהן, הלהקה פרסמה מגוון של סרטונים שהציגו את הבנות מאחורי הקלעים
(Girls' Generation Goes to School) שהתפרסמו ב-27 ביולי 2007, ב-MNET. לסדרה היו תשעה פרקים, שמתוכם שבעה התרכזו בהופעות שלהן, פרק אחד היה מאחורי הקלעים ("look at the girls' world"), והפרק האחרון היה פרק בונוס בו הבנות מופיעות בתיכון של Sunny. תוכנית נוספת ששודרה ב-MTV Korea הראתה את ביתה של כל אחת מן הבנות.
לאחר הפסקה קצרה, האלבום המלא הראשון של הלהקה הופץ ב-5 בנובמבר עם הסינגל המוביל Girls' Generation. השיר היה להיט עבור הלהקה, עם מכירות של כ-121,143 עותקים, מה שהביא אותו למקום ה-12 בטבלת סוף השנה. בינואר 2008, הלהקה החלה לקדם את הסינגל השלישי שלהן שנקרא "Kissing You". בקליפ של השיר השתתף Donghae מסופר ג'וניור. השיר הגיע למקום הראשון בשלוש תוכניות הטלוויזיה המרכזיות- SBS Inkigayo, M.Countdown! KBS Music Bank .
ב-13 במרץ 2008, האלבום הופץ שנית בשם Baby Baby. הסינגל הרביעי "Baby Baby" שימש לקידום האלבום לאורך מרץ. החל מאפריל 2008, הבנות חדלו מקידום האלבום; עם זאת, יצא לאור מיני-אלבום ב-7 באפריל 2008, בו השתתפו 3 מחברות הלהקה: Jessica,‏ Tiffany ו־Seohyun האלבום נקרא Roommate.
היסטוריה > 2008-2009: פעילויות שונות והחזרה עם אלבומי המיני

בספטמבר 2008 הוכרז כי חברות הלהקה יככבו בסדרת ריאליטי ברשת -M.Net, תחת סדרה בשם Factory Girl שתתעד את הבנות כעובדות מתמחות ב-Elle Korea. הסדרה שודרה מ-8 באוקטובר 2008 והכילה 10 פרקים. גם בזמן שלקחו הפסקה מסצנת המוזיקה, הלהקה המשיכה להופיע בפרסומות רבות: ל-Maple Story, Mabinogi ועוד.
לאחר מכן הוכרז שגירלז ג׳נריישן יעשו את הקאמבק הרשמי שלהן בינואר 2009 עם המיני-אלבום הראשון שלהן שיקרא "Gee". ב-2 בינואר 2009 הופץ טיזר מהקליפ של השיר "Gee" שהיה הסינגל הראשון של האלבום. הסינגל הופץ דיגיטלית ב-5 בינואר. הסינגל הגיע למקום הראשון בטבלת המוזיקה של Cyworld בתוך כמה שעות בלבד.
ובנוסף הוא הגיע למקומות הראשונים בכל טבלאות המוזיקה החשובות בתוך יומיים בלבד. השיר זכה לפופולריות גדולה, ונחשב להצלחה גדולה אפילו יותר מ-"Nobody" של להקת הבנות- Wonder Girls, שהיה להצלחה מסחררת בסוף שנת 2008.
הופעת הקאמבק הראשונה של הלהקה הייתה ב-10 בינואר 2009 בתוכנית שנקראת Show! Music Core. הן ביצעו בהופעה את הסינגל החדש שלהן "Gee" ושיר נוסף שנקרא "Him Nae/Way To Go", שהיווה גרסה מחודשת של השיר "Haptic Motion" עם שילוב בין קצב של מוזיקת פאנק רוק ופופ (והופיע גם בפרסומת לטלפון Anycall Haptic). בינתיים, הועלו שאלות לסיבת היעדרותן של הבנות מתוכנית המוזיקה Music Bank של KBS, אף על פי שזכו במקום הראשון בטבלת המוזיקה של התוכנית.
ב-16 בינואר 2009, Girls' Generation הגיעו למקום הראשון בתחרות- Music Bank's K-Chart של תחנת השידור KBS, בתוך 10 ימים מאז חזרתן עם שיר הנושא שלהן "Gee". ההישג של הניצחון בתחרות היה מאוד מרשים, בהתחשב בכך שזו הייתה הפעם הראשונה שהלהקה משתתפת בתוכנית.
לאחר מכן, באופן חריג, למרות הקונפליקט בין תחנת השידור KBS וחברת התקליטים SM, נאמר על ידי התוכנית Music Bank שלאור האירוע והפופולריות של הבנות הן אכן ראויות לכבוד ולגביע שזכו בו.
"Gee" היה לשיר המחזיק בשיא הניצחונות הרצופים הארוך ביותר בערוץ המוזיקה M.Net במשך 8 שבועות. בכך שברה הלהקה את השיא הקודם של להקת Wonder Girls עם השיר "Nobody".
בנוסף הלהקה הצליחה לשבור שיא נוסף כאשר ניצחה במשך 9 שבועות רצופים במקום הראשון בתוכנית המוזיקה
Music Bank, ועקפו את השיא שנקבע בעבר על ידי להקת Jewelry עם השיר "One More Time" שניצח 7 פעמים ברציפות.
קידום השיר "Gee" הסתיים בסוף חודש מרץ באותה שנה.
"Gee" היה להיט גדול גם בתאילנד, והחזיק במקום הראשון בטבלאת המוזיקה הבינלאומית במשך 6 שבועות
רצופים. בנוסף, השיר הגיע למקום הראשון בדירוג ״100 השירים הגדולים של הקיי-פופ״ של המגזין רולינג סטון.
ב-14 באפריל 2009, Girls' Generation הוציאה סינגל דיגיטלי שנקרא "Hahaha" (하하하), שהופק על ידי
סמסונג לקמפיין "Hahaha". שיר זה נוצר מתוך כוונה להרים את רוחם של האנשים בעקבות המצב הכלכלי הקשה שהיה באותו זמן.
לאחר הפסקה קצרה, SM הודיעה כי הלהקה תחזור עם מיני אלבום חדש ועם קונספט חדש. שם הסינגל הראשי של המיני האלבום נקרא "Genie" והוא הופץ לאינטרנט ב-22 ביוני 2009, כשהופעת החזרה שלהן מתוכננת ל-26 ביוני ב-KBS's Music Bank.
ב-26 ביוני 2009, הופיעה הלהקה בפעם הראשונה עם השיר "Genie" ב-KBS's Music Bank.
באותה תוכנית הלהקה זכתה בפרס השיר הנמכר ביותר בחצי הראשון של שנת 2009 עם שירם הפופולרי "Gee"
ועקפו להקות מצליחות כמו סופר ג'וניור ו-SS501.
הופעות הקאמבק האחרות של גירלז ג׳נריישן נערכו ב-MBC's Music Core וב-SBS's Inkigayo
בתאריכים 27 ו-28 ביולי וזכו להערכה.
ב-29 ביולי 2009, אלבום המיני השני של Girls' Generation, שנקרא Genie, ראה אור רשמית.
חברות הלהקה

חברות גירלז ג׳נריישן
טיפאני, 2019
טאהיון, 2023
שיאויון, 2022
יונה, 2023
סויונג, 2022
יורי, 2023
יוהאון, 2022
סאני, 2018
|  | טיפאני | היויאון | יורי | סויאנג | יונה | שיאויון | תאיון | סאני |
| --- | --- | --- | --- | --- | --- | --- | --- | --- |
| שם במה | Tiffany Young (티파니) | Hyoyeon (효연) | Yuri (유리) | Sooyoung (수영) | Yoona (윤아) | Seohyun (서현) | Taeyeon (태연) | Sunny (써니) |
| שם לידה | Stephanie Young Hwang (스테파니 황) | Kim Hyo Yeon (김효연) | Kwon Yu Ri (권유리) | Choi Soo Young (최수영) | Im Yoon-A (임윤아) | Seo Joo Hyun (서주현) | Kim Tae Yeon (김태연) | Lee Soon Kyu (이순규) |
| תאריך לידה | 1 באוגוסט 1989 | 22 בספטמבר 1989 | 5 בדצמבר 1989 | 10 בפברואר 1990 | 30 במאי 1990 | 28 ביוני 1991 | 9 במרץ 1989 | 15 במאי 1989 |
| תפקיד | זמרת מובילה, ראפרית משנית | רקדנית ראשית, ראפרית ראשית, זמרת משנה | רקדנית ראשית, ראפרית מובילה, זמרת משנה | רקדנית מובילה, ראפרית מובילה, זמרת משנה | רקדנית מובילה, ראפרית מובילה, זמרת משנה | זמרת מובילה, החברה הצעירה בלהקה | מנהיגה, זמרת ראשית | זמרת מובילה, ראפרית משנה |
דיסקוגרפיה > אלבומים

| אלבום> תאריך יציאה | Girls Generation + גרסת Baby Baby> 1 בנובמבר 2007 | !Oh> 28 בינואר 2010 | The Boys> 19 באוקטובר 2011 | I Got A Boy> 1 בינואר 2013 | Lion Heart> 19 באוגוסט 2015 | Holiday Night> 4 באוגוסט 2017 | Forever 1> 5 באוגוסט 2022 |
| --- | --- | --- | --- | --- | --- | --- | --- |
| רצועות | 11 (14 בגרסת Baby Baby) | 12 + 2 שירי בונוס | 12 | 12 | 12 | 10 | 10 |
דיסקוגרפיה > מיני - אלבומים

| אלבום | Gee | Tell Me Your Wish | Hoot | Mr> Mr. |
| --- | --- | --- | --- | --- |
| תאריך יציאה | 5 בינואר 2009 | 25 ביוני 2009 | 27 באוקטובר 2010 | 24 בפברואר 2014 |
| רצועות | 5 | 6 | 5 | 6 |
סינגלים

| 2007-2009 | 2009-2011 | 2011-2014 |
| --- | --- | --- |
| * 2 באוגוסט 2007 - Into the New World * 1 בנובמבר 2007 - Girls' Generation * 13 בינואר 2008 - Kissing You * 17 במרץ 2008 - Baby Baby * 5 בינואר 2009 - Gee | * 22 ביוני 2009 - (Genie) Tell Me Your Wish * 25 בינואר 2010 - !Oh * 17 במרץ 2010 - Run Devil Run * 25 באוקטובר 2010 - Hoot * 27 באפריל 2011 - Mr. Taxi | * 19 באוקטובר 2011 - The Boys * 21 בדצמבר 2012 - Dancing Queen * 1 בינואר 2013 - I Got A Boy * 28 בפברואר 2014 - .Mr.Mr |
| 2010-2012 | 2012-2013 |
| --- | --- |
* 8 בספטמבר 2010 - Genie * 20 באוקטובר 2010 - (גרסה יפנית) Gee * 8 באפריל 2011 - (גרסה יפנית) Run Devil Run * 27 באפריל 2011 - (גרסה יפנית) Mr. Taxi * 27 ביוני 2012 - Paparazzi: * 26 בספטמבר 2012 - Oh! / All My Love Is For You * 21 בנובמבר 2012 - Flower Power * 19 ביוני 2013 - Love & Girls * 18 בספטמבר 2013 - Galaxy Supernova * 5 בנובמבר 2013 - My Oh My
תוכניות מציאות

| שנה | תחנת שידור | שם הסדרה | פרקים |
| --- | --- | --- | --- |
| 2007 | Mnet | Girls' Generation Goes to School | 9 |
| 2007 | MTV | SNSD | 10 |
| 2008 | Mnet | Factory Girl | 10 |
| 2009 | MBC | Girls' Generation Horror Movie Factory | בוטלה ב-14/6/2009 עקב רייטינג נמוך |
| 2009 | KBS | Girls' Generation's Hello Baby | 20 הוארכה עקב רייטינג גבוה |
| 2009 | MBC | Girls' Generation's Himnae-ra Him | בוטלה עקב לוח הזמנים העמוס של הלהקה |
הערות שוליים

1 2  Rolling Stone, The 100 Greatest Songs in the History of Korean Pop Music, Rolling Stone, ‏2023-07-20 (באנגלית אמריקאית)
↑  KProfiles, Girls' Generation (SNSD) Members Profile (Updated!), Kpop Profiles, ‏2016-04-28 (באנגלית אמריקאית)
| --- | --- |
בקרת זהויות :  BnF: cb165153185 (data)  ISNI: 0000 0001 2072 205X  MusicBrainz: b7442f18-d9be-4185-8b51-482510046156  NKC: xx0150046  RERO: 02-A023565185  VIAF: 171753799   WorldCat (עם VIAF): 171753799
ג'ורג' מדיסון

ג'ורג' מדיסון (באנגלית: George Madison; יוני 1763 – 14 באוקטובר 1816) היה פוליטיקאי אמריקאי, שכיהן במשך כמה שבועות כמושלה השישי של קהיליית קנטקי. מעט ידוע על שנותיו הראשונות של מדיסון, שהיה בן למשפחה ידועת-שם בווירג'יניה. בנוסף, הוא קרוב משפחה של ג'יימס מדיסון, נשיאה הרביעי של ארצות הברית. הוא שירת בשלוש המלחמות הגדולות בהיסטוריה של המדינה, מלחמת העצמאות, המלחמה בטריטוריה הצפון-מערבית ומלחמת 1812. מדיסון נפצע פעמיים בקריירה שלו כמייג'ור בצבא הקונטיננטלי, ואף נפל בשבי הבריטי.
לפני השבעתו לתפקיד המושל כיהן מדיסון כמבקר המדינה כעשרים שנים. בזכות שירותו הצבאי הנרחב, שהרחיב את המוניטין שלו במדינה הצעירה, רבים עודדו אותו להתמודד לתפקיד המושל בשנת 1815. ג'יימס ג'ונסון, יריבו היחידי למערכת הבחירות, פרש ממנה כשבוע לפני מועדה הרשמי, ומדיסון נבחר ללא הסתייגויות. כמה שבועות אחר כך נפטר בעת מילוי תפקידו. מכורח הנסיבות הושבע סגנו, גבריאל סלוטר, לתפקיד המושל.
ראשית חייו

מדיסון נולד בחלקו המזרחי של מחוז אוגוסטה, וירג'יניה (לימים מחוז רוקינגהאם). אחיו ג'יימס כיהן כבישוף האנגליקני של וירג'יניה לנשיא הקולג' "ויליאם & מארי". משפחתו הייתה מיוחסת לנשיאה הרביעי של ארצות הברית ג'יימס מדיסון. מדיסון למד במיטב בתי הספר המקומיים, וקיבל אף שיעורי העשרה פרטיים שסובסדו על ידי המדינה. כנער, התגייס לצבא הקונטיננטלי ושירת כטוראי במהלך מלחמת העצמאות של ארצות הברית.
מועד מעברו לקנטקי אינו ידוע, אך רישומי הקרקעות במחוז לינקולן מעריכים כי בשנת 1784 קנה מדיסון את ביתו הראשון במחוז קנטקי. כמה שנים אחר כך נישא לג'יין סמית. במרוצת השנים נולדו לזוג ארבעה ילדים, אגתה, ויליאם, מיירה וג'ורג'. ג'יין נפטרה ב-1811, כחמש שנים לפני מותו של מדיסון.
מלחמות האינדיאנים בטריטוריה הצפון-מערבית של ארצות הברית

מדיסון שירת במיליציית קנטקי במהלך מלחמות האינדיאנים. הוא היה שליש תחת פיקודו של ארתור סנט קלייר. במהלך נסיגתם מהבריטים בקרב ובאש ב-4 בנובמבר 1791, הבחין אחד החיילים, ויליאם קנאן, במדיסון יושב לבדו על בול עץ. הוא הזהיר אותו כי הבריטים בדרכם למקום, אך גופו החלש של מדיסון היה תשוש מכדי לברוח. קנאן מצא בקרבת מקום סוס, הרכיב את מדיסון עליו, והשניים נמלטו.
כמה חודשים אחר כך הוצב בפלוגתו של המייג'ור ג'ון אדאיר. ב-5 בנובמבר 1792 מצאו החיילים מקום לינה בסמוך לפורט סנט קלייר. בעת תהליך בניית המחנה האמריקני ארבו להם כוח אינדיאני קטן בפיקודו של ליטל טארטל. כשפתחו האינדיאנים באש, הורה אדאיר לסגת מן המחנה למורד ההר. הוא חילק את פלוגתו לשלוש קבוצות; שתיים ינסו להימלט ואחת, בפיקודו של מדיסון, תלחם נגד הילידים ותעכב אותם. אולם ידם של הילידים הייתה על העליונה, והם הצליחו לפגוע במדיסון.
קריירה פוליטית

ב-7 במרץ 1796 מינה מושל קנטקי באותה העת, אייזק שלבי, את מדיסון כמבקר המדינה. בתפקיד זה הוא כיהן כעשרים שנה. בשנת 1800, בד בבד שהוא ממלא את תפקידו כמבקר המדינה, הוסמך לנאמן הסמינרים הנוצריים מטעם הכנסייה הבפטיסטית במחוז פרנקלין. ב-5 בדצמבר 1806 הצטרף לחבר המושבעים שפסק בזכותו של ארון בר, לשעבר סגן נשיא ארצות הברית, עליו פותחה תאוריית קשר בה ניסה לכונן מדינה חדשה בדרום ארצות הברית. מאוחר יותר החל לכהן כנגיד הבנק של קנטקי.
במרוצת מלחמת 1812 גייס המושל שלבי כמה מתנדבים מקנטקי, שילחמו בטריטוריה הצפון-מערבית, מקום בסיסם של האינדיאנים. הקולונל ג'ון אלן ומדיסון הקימו יחדיו שני רגימנטים בפיקודם. הרגימנט השני של מדיסון, שכונה גם כ"רגימנט הרובאים הראשון של קנטקי", נלחם תחת הגנרל ג'יימס וינצ'סטר בקרב פרנץ' טאון. באותו הקרב נפל וינצ'סטר לשבי הבריטי, אף על פי שהכוח האמריקני, שמנה כ-400 איש, הצליח להדוף מעט את הבריטים. בזכות התקרבותם של האמריקנים למטרתם, חשבו אנשיו של מדיסון כי הם נצחו במערכה. דגל לבן התנוסס אף באופק ורבים סברו כי מדובר בהודעת כניעה של הבריטים. אולם לאחר כמה דקות התברר כי היה זה וינצ'סטר שנופף בדגל על מנת להורות למדיסון לעצור את הקרב ולהיכנע. הגנרל הבריטי הנרי פרוקטור לקח כמה שבויים בנוסף לווינצ'סטר למחנה הבריטי. בין השבויים נמצא מדיסון, שנקלח עם כמה חיילים נוספים לפורט מאלדן, ולאחר מכן לכלא בקוויבק. אחר הקרב בזזו האינדיאנים את מכלי האספקה של צבא האויב, שכללה כמות גדולה של ויסקי. שיכורים ואלימים היו כשטבחו ברבים מהשבויים על גדות נהר הריזין.
מדיסון שוחרר מהשבי כשנה לאחר לכידתו במסגרת חילופי שבויים. הוא חזר לקנטקי ב-6 בספטמבר 1814, וצבר אהדה רבה על שירותו הצבאי. בשנת 1816 התפטר מתפקיד מבקר המדינה עקב בריאותו הלקויה. אולם בהצעת חבריו, העמיד עצמו לתפקיד המושל. ג'יימס ג'ונסון, המועמד השני במערכת הבחירות, פרש מהמירוץ ולכן מדיסון נבחר ללא התנגדות.
מותו

מדיסון נסע לבלו ליק ספרינגס זמן קצר לאחר ניצחונו בבחירות. בשל בריאותו המדרדרת, הוא היה חלש מדי מכדי לחזור לפרנקפורט לטקס ההשבעה. שופט בית המשפט לשלום במחוז בורבון נשא את נאומו של מדיסון במקומו ב-5 בספטמבר 1816. הוא נפטר ב-14 באוקטובר אותה השנה, שבועות ספורים לאחר כניסתו לתפקיד. הוא נטמן בבית הקברות של פרנפורט.
סגנו, גבריאל סלוטר, מונה למושל החדש של קנטקי. רבים הטילו רבב בהליך בחירתו של סלוטר לתפקיד, ואף טענו כי מושל שאינו נבחר על ידי העם לא מייצג אותו. ההצעה לקיים בחירות מיוחדות לתפקיד הועברה לסנאט, שדחה אותה.
לקריאה נוספת

Harrison, Lowell H., The Kentucky Encyclopedia, The University Press of Kentucky, 1992. (באנגלית)
Powell, Robert A., Kentucky Governors, Bluegrass Printing Company, 1976. (באנגלית)
Hopkins, James F., Kentucky's Governors, The University Press of Kentucky, 2004, מסת"ב 0-8131-2326-7. (באנגלית)
McClung, John Alexander; Henry Waller, Sketches of Western Adventure: Containing an Account of the Most Interesting Incidents Connected with the Settlement of the West, from 1755 to 1794, Richard H. Collins & Co., 1872. (באנגלית)
Collins, Lewis, Historical Sketches of Kentucky, 1848. (באנגלית)
Coles, Harry L., The War of 1812, University of Chicago Press, 1966, מסת"ב 0-226-11350-7. (באנגלית)
Bennett H. Young, Battle of the Thames: in which Kentuckians defeated the British, French, and Indians, October 5, 1813, with a list of the officers and privates who won the victory, 1903. (באנגלית)
הערות שוליים

↑  Harrison, Lowell H. (1992). Kleber, John E. (ed.). The Kentucky Encyclopedia, p 601
↑  Powell, Robert A. (1976). Kentucky Governors, p. 22
↑  Hopkins, James F. (2004). Lowell Hayes Harrison (ed.). Kentucky's Governors, p. 20
↑  McClung, John Alexander; Henry Waller (1872). Sketches of Western Adventure: Containing an Account of the Most Interesting Incidents Connected with the Settlement of the West, from 1755 to 1794, p. 274
↑  Collins, Lewis, Historical Sketches of Kentucky, p. 310
↑  Coles, Harry L., The War of 1812, p. 116
↑  Coles, Harry L., The War of 1812, p. 117
↑  Bennett H. Young, Battle of the Thames: in which Kentuckians defeated the British, French, and Indians, October 5, 1813, with a list of the officers and privates who won the victory, p. 26
| --- | --- |
בקרת זהויות :  LCCN: no2013116400  SNAC: w6z69h06  VIAF: 305410756   WorldCat (עם VIAF): 305410756
אירנה אדמוביץ'

| --- | --- |
אין תמונה חופשית
 לידה:  11 במאי 1910 ורשה, האימפריה הרוסית 
 פטירה:  12 באוגוסט 1973 (בגיל 63) ורשה, פולין 
 מקום קבורה:  Northern Communal Cemetery in Warsaw 
 מדינה:  פולין 
 מקצוע:  לוחמת מחתרת, עובדת סוציאלית 
 מידע חסידת אומות העולם
 פרסים והוקרה:  חסידת אומות העולם (14 בינואר 1985) 
 קישורים חיצוניים
 יד ושם:  אירנה אדמוביץ'
 
אירנה אדמוביץ'
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
אירנה אדמוביץ' (בפולנית: Irena Adamowicz‏; 11 במאי 1910 – 12 באוגוסט 1973) הוכרה כחסידת אומות העולם בשל פועלה למען יהודים בגטאות בפולין ובליטא.
קורות חיים

אדמוביץ' הייתה ילידת ורשה, עובדת סוציאלית, וקתולית אדוקה באמונתה. בשנות העשרים לחייה הייתה פעילה בתנועת הצופים כמדריכה, ובהמשך כרכזת. במסגרת תפקידה התקרבה לתנועת הנוער הציונית השומר הצעיר, הייתה שותפה לשיתוף פעולה עמה, ונטלה בה חלק פעיל. עוד לפני מלחמת העולם השנייה סיימה את הלימודים באוניברסיטת ורשה.
לאחר כיבוש פולין על ידי הנאצים הייתה פעילה בארמייה קריובה. בקיץ 1942 מילאה שליחויות מסוכנות מטעם המחתרות היהודיות בגטאות ורשה, ביאליסטוק, וילנה, קובנה ושאוולי. פועלה היה חשוב מכמה בחינות: קישור בין המחתרות היהודיות ובין ארגון המחתרת הפולני, ארמייה קריובה; העברת מידע בין הגטאות והמחתרות; ועידוד מוראלי ליושבי הגטאות.
לאחר המלחמה המשיכה אדמוביץ' לטפח את קשריה עם התנועות הציוניות, וב-1958 אף ביקרה בישראל.
לקריאה נוספת

האנציקלופדיה של השואה, בהוצאת יד ושם.
ספר הפרטיזנים היהודים, מרחביה 1958.
העץ שניטע ביד ושם לכבוד חסידת אומות העולם אירנה אדמוביץ
ז'ארדל (1997)

אסמירלדו סה דה סילבה (בפורטוגזית: Esmiraldo Sá da Silva; נולד ב-20 בספטמבר 1997), היודע בכינוי ז'ארדל (Jardel), הוא כדורגלן מגינאה ביסאו המשחק בעמדת החלוץ בעירוני קריית שמונה.
קריירת

ז'ארדל התחיל את הקריירה שלו בדפורטיבו פבריל מהליגה הספרדית השלישית. בשנת 2020 הוא חתם בלסה מהליגה השלישית בפורטוגל. כעבור שנה חתם בפיירנסה מהליגה הפורטוגזית השנייה.
ב-21 באוגוסט 2022 הבקיע פנדל במשחק נגד ליישואש כאשר רץ לכדור וקפא במקומו מספר שניות ולאחר מכן בעט פנימה.
ב-24 ביוני 2023 חתם לשלוש שנים בוויזלה. ב-14 בפברואר 2024 הושאל לרדומיאק ראדום מליגת העל הפולנית עד לסיום העונה. יומיים לאחר מכן, הוא ערך את הופעת הבכורה שלו בהפסד הביתי 4-0 נגד פוגון שצ'צ'ין.
ב-18 באוגוסט 2024 חתם בעירוני קריית שמונה מליגת העל.
הערות שוליים

↑   A player freezes to take a penalty kick, סרטון  באתר יוטיוב, 22 באוגוסט 2022
ג'יימס ג'ונסון (כדורסלן)

| --- | --- |

ג'ונסון במדי ברוקלין נטס, 2022
 לידה:  20 בפברואר 1987 (בן 37) שאיין שבוויומינג, ארצות הברית
 עמדה:  פאוור פורוורד, סמול פורוורד
 גובה:  2.01 מטר
 מספר:  16
 מכללה:  אוניברסיטת וייק פורסט
 דראפט:  בחירה מספר 16, 2009 שיקגו בולס
 קבוצות כשחקן
 2009–2011  2011–2012   2012–2013   2013   2013–2014   2014–2016   2016–2020   2020   2020–2021   2021   2021-2022   2022–2023 2023–:  שיקגו בולס   טורונטו ראפטורס   סקרמנטו קינגס   ריו גראנדה ואלי וייפרס   ממפיס גריזליס   טורונטו ראפטורס   מיאמי היט   מינסוטה טימברוולבס   דאלאס מאבריקס   ניו אורלינס פליקנס   ברוקלין נטס   אינדיאנה פייסרס אינדיאנה פייסרס
ג'יימס פטריק ג'ונסון (באנגלית: James Patrick Johnson; נולד ב-20 בפברואר 1987) הוא כדורסלן אמריקאי המשחק באינדיאנה פייסרס מליגת ה-NBA, בעמדות הפאוור פורוורד והסמול פורוורד.
נעורים וקריירת מכללות

ג'ונסון נולד בעיר שאיין שבוויומינג, לאב אפרו-אמריקאי ואם מסמואה. לג'ונסון חגורה שחורה מדרגה שנייה בקראטה. עד תחילת לימודיו האקדמיים בגיל 18 השתתף ג'ונסון בשבעה קרבות MMA (אמנויות לחימה משולבות) וב-20 קרבות קיקבוקס, ובכולם ניצח.
בין השנים 2007–2009 למד באוניברסיטת וייק פורסט אשר בווינסטון סיילם (קרוליינה הצפונית), ושיחק בקבוצת הכדורסל שלה לצד שחקני ה-NBA לעתיד ג'ף טיג, אל-פארוק אמינו ואיש סמית'. בשתי עונותיו בקבוצה רשם ממוצעים של 14.8 נקודות ו-8.5 ריבאונדים למשחק, ובשתיהן נבחר לחמישייה השלישית של העונה במחוז ה-"All-ACC".
קריירה מקצועית > שיקגו בולס

בדראפט ה-NBA 2009 נלקח ג'ונסון בבחירה ה-16, על ידי שיקגו בולס. בעונה וחצי הראשונות שלו בשיקגו שותף ל-11.3 דקות בממוצע למשחק בלבד, בהן קלע כ-3.8 נקודות למשחק. במהלך עונתו השנייה נשלח לקבוצת הבת של הבולס מליגת הפיתוח, איווה אנרג'י, ובשמונת משחקיו בקבוצה העמיד ממוצעים של 19.3 נקודות, 8.9 ריבאונדים, 4.3 אסיסטים ו-2.5 חסימות למשחק.
קריירה מקצועית > טורונטו ראפטורס

במהלך עונתו השנייה ב-NBA הועבר בטרייד לטורונטו ראפטורס, בתמורה לבחירת דראפט עתידית. מאז הגיעו לקבוצה שימש ג'ונסון כשחקן חמישייה קבוע, ועד סיום עונת 2011/2012 הציג יכולת טובה עם ממוצעים של 9.1 נקודות ו-4.7 ריבאונדים בכ-26 דקות בממוצע למשחק.
קריירה מקצועית > סקרמנטו קינגס

לקראת עונת 2012/2013 נשלח ג'ונסון בטרייד לסקרמנטו קינגס, בתמורה לבחירת דראפט עתידית. בעונתו היחידה בסקרמנטו שימש כשחקן ספסל וקלע 5.1 נקודות למשחק.
קריירה מקצועית > ריו גראנדה ואלי וייפרס

משלא מצא קבוצה בפתיחת עונת 2013/2014, חתם ג'ונסון על חוזה בקבוצת ריו גראנדה ואלי וייפרס מליגת הפיתוח של ה-NBA. בעשרת משחקיו בקבוצה רשם ממוצעים מרשימים של 18.5 נקודות, 9.1 ריבאונדים, 4.8 אסיסטים, 1.9 חטיפות ו-3.4 חסימות למשחק.
קריירה מקצועית > ממפיס גריזליס

בדצמבר 2013 חזר ל-NBA כשחתם על חוזה בממפיס גריזליס, ועד סיום עונת 2013/2014 קלע במדיה 7.4 נקודות למשחק כשחקן ספסל.
קריירה מקצועית > החזרה לטורונטו

לקראת עונת 2014/2015 חתם על חוזה לשתי עונות בטורונטו ראפטורס. בפלייאוף 2016 העפיל עם הראפטורס לשלב גמר האזור המזרחי, לראשונה בתולדות הקבוצה.
קריירה מקצועית > מיאמי היט

ביולי 2016 חתם על חוזה לעונה אחת במיאמי היט, עבור כ-4 מיליון דולר. בסיום אותה עונה, בה קבע שיאי קריירה בממוצעי נקודות (12.8), ריבאונדים (4.9) ואסיסטים (3.6) למשחק, חתם על הארכת חוזה במיאמי ל-4 עונות נוספות עבור כ-60 מיליון דולר.
קריירה מקצועית > מינסוטה טימברוולבס

בפברואר 2020 הועבר למינסוטה טימברוולבס במסגרת טרייד בין 3 קבוצות, בו הייתה מעורבת גם ממפיס גריזליס.
קריירה מקצועית > דאלאס מאבריקס

ב-20 בנובמבר 2020 הועבר בטרייד לאוקלהומה סיטי ת'אנדר, ושבוע לאחר מכן נשלח בטרייד נוסף לדאלאס מאבריקס.
קריירה מקצועית > ניו אורלינס פליקנס

ב-26 במרץ 2021 הועבר ג'ונסון בטרייד לניו אורלינס פליקנס יחד עם ווס איוונדו, בתמורה לג'יי. ג'יי. רדיק וניקולו מלי.
קריירה מקצועית > ברוקלין נטס

לקראת עונת 2021/2022 חתם ג'ונסון על חוזה לעונה אחת בברוקלין נטס.
קריירה מקצועית > אינדיאנה פייסרס

ב-16 בספטמבר 2022 חתם באינדיאנה פייסרס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | שיקגו | 65 | 11 | 11.6 | 0.452 | 0.326 | 0.729 | 2.0 | 0.7 | 0.3 | 0.7 | 3.9 |
| 2010/2011 | שיקגו | 13 | 0 | 9.5 | 0.415 | 0.222 | 0.462 | 1.8 | 1.1 | 0.6 | 0.7 | 3.2 |
| 2010/2011 | טורונטו | 25 | 25 | 28.0 | 0.464 | 0.240 | 0.707 | 4.7 | 3.0 | 1.0 | 1.1 | 9.2 |
| 2011/2012 | טורונטו | 62 | 40 | 25.2 | 0.450 | 0.317 | 0.704 | 4.7 | 2.0 | 1.1 | 1.4 | 9.1 |
| 2012/2013 | סקרמנטו | 54 | 11 | 16.3 | 0.413 | 0.095 | 0.597 | 2.7 | 1.1 | 0.8 | 0.9 | 5.1 |
| 2013/2014 | ממפיס | 52 | 4 | 18.4 | 0.464 | 0.253 | 0.844 | 3.2 | 2.1 | 0.8 | 1.1 | 7.4 |
| 2014/2015 | טורונטו | 70 | 17 | 19.6 | 0.589 | 0.216 | 0.657 | 3.7 | 1.4 | 0.8 | 1.0 | 7.9 |
| 2015/2016 | טורונטו | 57 | 32 | 16.2 | 0.475 | 0.303 | 0.574 | 2.2 | 1.2 | 0.5 | 0.6 | 5.0 |
| 2016/2017 | מיאמי | 76 | 5 | 27.4 | 0.479 | 0.341 | 0.707 | 4.9 | 3.6 | 1.0 | 1.1 | 12.8 |
| 2017/2018 | מיאמי | 73 | 41 | 26.6 | 0.503 | 0.308 | 0.698 | 4.9 | 3.8 | 1.0 | 0.7 | 10.8 |
| 2018/2019 | מיאמי | 55 | 33 | 21.2 | 0.433 | 0.336 | 0.714 | 3.2 | 2.5 | 0.6 | 0.5 | 7.8 |
| 2019/2020 | מיאמי | 18 | 0 | 15.6 | 0.448 | 0.356 | 0.571 | 2.9 | 1.2 | 0.3 | 0.7 | 5.7 |
| 2019/2020 | מינסוטה | 14 | 1 | 24.1 | 0.500 | 0.370 | 0.676 | 4.7 | 3.8 | 1.4 | 1.4 | 12.0 |
| 2020/2021 | דאלאס | 29 | 1 | 17.4 | 0.462 | 0.250 | 0.586 | 3.0 | 1.7 | 0.8 | 0.8 | 5.7 |
| 2020/2021 | ניו אורלינס | 22 | 11 | 24.5 | 0.434 | 0.267 | 0.596 | 4.1 | 2.2 | 0.8 | 0.9 | 9.2 |
| 2021/2022 | ברוקלין | 62 | 10 | 19.2 | 0.469 | 0.271 | 0.527 | 3.5 | 2.1 | 0.5 | 0.5 | 5.5 |
| 2022/2023 | אינדיאנה | 18 | 1 | 9.0 | 0.449 | 0.200 | 0.500 | 1.7 | 0.8 | 0.4 | 0.3 | 2.8 |
| קריירה |  | 765 | 243 | 20.2 | 0.474 | 0.301 | 0.678 | 3.5 | 2.1 | 0.8 | 0.9 | 7.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | שיקגו | 4 | 0 | 5.0 | 0.000 | 0.000 | – | 0.3 | 0.3 | 0.0 | 0.0 | 0.0 |
| 2013/2014 | ממפיס | 3 | 0 | 9.3 | 0.333 | 0.400 | 0.700 | 2.0 | 0.0 | 0.3 | 0.0 | 6.3 |
| 2014/2015 | טורונטו | 2 | 0 | 6.0 | 0.333 | – | 0.000 | 1.0 | 0.5 | 0.0 | 0.0 | 2.0 |
| 2015/2016 | טורונטו | 10 | 0 | 9.8 | 0.480 | 0.444 | 0.667 | 1.5 | 0.6 | 0.3 | 0.0 | 3.0 |
| 2017/2018 | מיאמי | 5 | 5 | 32.2 | 0.548 | 0.538 | 0.643 | 6.0 | 4.8 | 1.2 | 1.2 | 12.4 |
| קריירה |  | 24 | 5 | 13.3 | 0.467 | 0.464 | 0.545 | 2.3 | 1.3 | 0.4 | 0.3 | 4.8 |